שיחה:רצח נורית ונח מעוז

message: הטקסט מגובה במקורות וציטוטים טובים. במידה ונפלה טעות אנא תקנו אותה אך הסבירו מה היא אותה טעות ומה התיקון.
חבל סתם למחוק טקסט באבחה אחת ללא הסבר סביר מניח את הדעת. 
replies: text: השאלה העיקרית היא מידת החשיבות של הטקסט שהוספת. האם התנהגות הסנגוריה במשפט זה שונה מהמקובל בהתנהגות של סנגוריה (שמטרתה, כידוע, לייצג את הנאשם ולהגן עליו)? האם יש חשיבות למכתב ששלחה משפחת מעוז ליועץ המשפטי? נכון לעכשיו אין לפנינו מידע שמקנה חשיבות לטקסט זה. דוד שי - שיחה 06:11, 4 ביולי 2013 (IDT)

message: כחרדי שאינו רואה טלויזיה ובעיתוניו אין סיקור לפרשיות רצח, אני תוהה אולי פירסמו במהלך הדיווחים אי אלו חוות דעת פסיכולוגיות. איך קורה דבר כזה? איש נורמלי פחות או יותר, אדם מן הישוב, מסוגל לרצוח בעשרות דקירות סכין את הוריו מולידיו האהובים בגלל חובות? השוחט - שיחה 23:51, 11 ביולי 2013 (IDT)
replies: text: הוא כנראה לא "איש נורמלי פחות או יותר". מדבריו של אחיו התאום בראיון עמו שהתפרסם בידיעות אחרונות בסוף השבוע האחרון, עלה שייתכן שיש לו קווים אנטיסוציאליים (הטרמינולוגיה שלי). אביעדוס • שיחה ה' באב ה'תשע"ג,  00:01, 12 ביולי 2013 (IDT)
replies: text: : בכל זאת האיש סיים תיכון בהצטיינות, קצין בצה"ל, לימודי משפטים בהצלחה, עבודה במשרד עו"ד חשוב. זה לא יכול להיות הפרעת אישיות כה גדולה. הבן אדם תפקד בכל מיני מערכות חברתיות בהצלחה. זה לא זאב בודד זעפן. אמנם מהמר, (לכן כתבתי "פחות או יותר"), אבל בכך הוא עדיין בתוך המסגרת. התמכרויות כאלו ואחרות, מי יותר ומי פחות, יש כמעט לכולנו. אנחנו מדברים על פעולה אל אנושית. לעמוד מול הוריך עם סכין בדם קר במשך זמן ארוך, לא במסגרת התקף זעם בו אדם מאבד את שכלו, ולא ביריה של שניה או שתים שכל הסיפור נגמר לפני שהאדם מתחיל להרגיש משהו. זה בלתי נתפס בעיניי. מסופקני אם נתקלתי אי פעם בסיפור אמיתי שכזה. השוחט - שיחה 01:35, 12 ביולי 2013 (IDT)
replies: text: ::(א) הבעיה שלו כנראה אינה התמכרות, אלא מה שכתבתי לעיל. (ב) אחיו בראיון סיפר שהוא הרגיש שמשהו בו מוזר מאז התיכון. לא בלתי מתקבל על הדעת שהביטוי התפקודי של הפרעה כלשהי נעשה בולט יותר עם השנים. (ג) אם תקרא את הביוגרפיה הקצרה שלו בערך, תראה שהוא לא הצליח להחזיק באף משרה יותר מכמה חודשים.

text: ::זה ממש לא המקרה הראשון בארץ של רצח הורים. אבל כמדומני שבאמת בניגוד למקרה הזה, ברוב המקרים הללו הרוצח סווג בשלב מוקדם בסיפור כסובל מהפרעה נפשית מהקבוצה הפסיכוטית. אביעדוס • שיחה ה' באב ה'תשע"ג,  15:21, 12 ביולי 2013 (IDT)
replies: text: ::: זה מקרה יוצא דופן מכל הבחינות. הוריו אהבו אותו ועזרו לו, ואף הזמינו אותו בליל הרצח לביתם. אגב, הרוצח הזה נרשם לוויקיפדיה ב-2010 לצורך כתיבת הערך על אחותו תמר מעוז, ואף העלה תמונה שלה ללא זכויות יוצרים שנמחקה. ראו שיחת משתמש:Danielmaoz. אגסי - שיחה 10:48, 9 בנובמבר 2013 (IST)
thread_title:  הייתכן??? בן שפוי קם על הוריו ורוצחם למען בצע כסף??? 

message: המניע לרצח כפי שהשתקף מהראיות היו כספי הירושה שהרוצח רצה להקדים ולשלשל לכיסו, בדיוק לכך כיוון המחוקק הישראלי כשחוקק את סעיף 5 (א) לחוק הירושה, תשכ"ה-1965 ופסל "מלרשת ו/או ליטול חלק מהירושה, את מי שהורשע על שגרם במתכוון למותו של המוריש או שניסה לגרום למותו".
ומן הראוי שבערך יהיה פסקה חדשה, שתתייחס לכספי הירושה שנשללו, אם נשללו מהרוצח, ע"י שופטי ביהמ"ש.  אליעזר וינברג - שיחה 21:14, 19 בפברואר 2018 (IST)
replies: text: מבדיקה ראשונית היו הליכים בבתי המשפט בנוגע לזכותו של דניאל מעוז בטרם הורשע לקבל כספים שהותירו הוריו. אני אוסיף את זה לערך בהמשך. אגסי - שיחה 01:15, 20 בפברואר 2018 (IST)
thread_title:  הירושה